Velkommen på Ragnarocks tirsdagshold!

Du har tilmeldt dig Ragnarocks tirsdagshold i sæsonen 23/24. Holdet mødes første gang **tirsdag den 29. august kl. 16.30-18.30**, på Baunebjergscenen, Baunebjergvej 401, 3050 Humlebæk!

Vi glæder os meget til at komme i gang og ser frem til at lave en masse teater. Inden vi begynder, skal du have nogle praktiske oplysninger.

Det koster **1500 kr**. at være elev på et børnehold for hele sæsonen, dvs. fra august 2023 til udgangen af april 2024. Går man på mere end ét hold får man 100 kr. i rabat på hold nr. to.

Har man betalt de 100 kr. i depositum for holdet overføres blot de resterende 1400 kr. Kontakt os på mail/tlf. hvis du er i tvivl.

Pengene skal indbetales på Ragnarocks konto i Nordea senest mandag den 11. september:

Reg.nr.: 1329

Kontonummer: 5496 232 226

eller på Mobil Pay til:**34 05 02**

**Husk at skrive deltagerens navn på** - ellers kan vi ikke se, hvor pengene kommer fra.

Hvis en deltager stopper efter en af de to første mødegange tilbagebetales 1400 kr. Hvis en deltager stopper i løbet af sæsonen, men inden 12. december, tilbagebetales 550 kr.

Hvis der er lavvande i familiens økonomi, er der også mulighed for at få et fritidspas såfremt man bor i Fredensborg kommune. Så betaler kommunen for kontingentet. I så fald skal I tage kontakt med Ragnarock, så hjælper vi jer videre.

Udover de almindelige øvedage arrangerer vi, at mandagsholdet, tirsdagsholdet og kokkedalholdet ser hinandens forestillinger. De andre holds forestillinger har deltagere/familie egen mulighed for at købe billetter til.

Vi afholder også et antal weekender, som bruges til hygge først på sæsonen og forestillingsopsætning sidst på sæsonen. Se venligst vedhæftede kalender for sæsonen.

**Sygdom:** Hvis du bliver syg eller forhindret i at komme til den daglige undervisning, weekender og andre arrangementer er det vigtigt, at I **giver besked til underviserne** så tidligt som muligt og meddeler det. Så undgår I bekymrede opkald fra underviserne, og I hjælper underviserne med planlægningen 😊.

Igen i år holder vi et forældremøde **d. 10. oktober**, hvor forældre kan komme og møde underviserne og få informationer om Ragnarock.

Her tager alle en fællesret med, og holdet opfører nogle små scener, som de har brugt de første mødegange på at forberede. Desuden kan forældre få svar på eventuelle spørgsmål, som de har i forbindelse med weekender, forestillinger osv. Forældremødet bliver holdt på Baunebjergscenen (samme sted som holdet mødes).

D. 16. januar kommer der et opfølgende forældremøde, hvor I bliver informeret mere specifikt om resten af sæsonen og forestillingsperioden.

Følgende er navnene på underviserne og tlf. numre hvis du skal melde afbud til undervisningen eller har spørgsmål.

**Underviserne er ikke til at træffe ved opkald udenfor undervisningen.** Send derfor en sms i stedet. Har I brug for at ringe udenfor undervisningstiden bedes i kontakte Ragnarocks telefon 31 73 19 75, hvor man kan snakke med Sarah, som er leder i Ragnarock.

Undervisere:  
Tirsdag: Althea Classes Peddie Tlf. 60 79 93 73

Alvilda Danielsen Tlf. 20 34 77 19

**Ferier** afholdes samtidig med skolernes ferier, der er derfor ikke undervisning i skoleferierne. Første ferie er efterårsferien i uge 42.

I tilfælde af andre spørgsmål eller ønske om yderligere information, kan I kontakte mig på **tlf. 31 73 19 75** eller pr. mail til [ragnateater@hotmail.com](mailto:ragnateater@hotmail.com).

Alle aktuelle sedler, der sendes til holdene, vil altid kunne findes på [www.ragna.dk](http://www.ragna.dk/) under ”hold”. Alle sedler og info sendes gennem hele sæsonen på mail, dog udleverer vi også nogle ting dobbelt på seddel, f.eks. sæsonkalenderen.

Jeg håber, du får en god sæson hos Ragnarock. Jeg glæder mig til at møde dig!

Mange hilsner

Sarah Eckhardt-Læssøe

Leder af Musikteatergruppen Ragnarock